
ΤΕΥΧΟΣ ΠΡΩΤΟ 


Αρ 


. Φύλλου 16 


ΝΟΜΟΣ ΥΠΆΡΙΘΜ . 4451 

Τροποποίηση του Κώδικα του Οργανισμού του 

Υπουργείου Εξωτερικών και λοιπές διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΤΡΟΠΟΠΟΙΗΣΗ 

ΤΟΥ ΚΩΔΙΚΑ ΤΟΥ ΟΡΓΑΝΙΣΜΟΥ 

ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ 

Άρθρο 1 

Κέντρο Ανάλυσης και Σχεδιασμού 

Ι.Το Επιστημονικό Κέντρο Ανάλυσης και Σχεδιασμού 
που προβλέπεται στο άρθρο 13 του Κώδικα του Οργα¬ 
νισμού του Υπουργείου Εξωτερικών (εφεξής «Οργανι¬ 
σμού»), ο οποίος κυρώθηκε με το άρθρο πρώτο του 
ν. 3566/2007 (Α' 117), μετονομάζεται σε Κέντρο Ανάλυ¬ 
σης και Σχεδιασμού (Κ.Α.Σ.). 

2. Στο άρθρο 13 του Οργανισμού επέρχονται οι εξής 
τροποποιήσεις: 

α) Η περίπτωση γ' της παραγράφου 1 αντικαθίσταται 
ως εξής: 

«γ. τη διοργάνωση συνεδρίων και διασκέψεων, καθώς 
και την πρόσκληση και φιλοξενία σε αυτά διεθνών προ¬ 
σωπικοτήτων ή αναλυτών εγνωσμένου κύρους, στους 
οποίους, εφόσον απαιτείται καταβάλλεται αποζημίωση 
που καθορίζεται με κοινή απόφαση των Υπουργών Εξω¬ 
τερικών και Οικονομικών». 

β) Η παράγραφος 2 αντικαθίσταται ως εξής: 

«2. Το Κέντρο μπορεί να συνεργάζεται, για συγκεκρι¬ 
μένα θέματα, με νομικά πρόσωπα δημοσίου ή ιδιωτικού 
δικαίου ή με φυσικά πρόσωπα που διαθέτουν ειδικές 
γνώσεις ή εμπειρία, ειδικούς επιστήμονες, εμπειρογνώ¬ 
μονες και άλλους ερευνητές. Για το σκοπό αυτό, το Κέ¬ 
ντρο μπορεί να συνάπτει συμβάσεις έργου». 

γ) Η παράγραφος 3 αντικαθίσταται ως εξής: 

«3. Προϊστάμενος του Κ.Α.Σ. ορίζεται, με απόφαση του 
Υπουργού Εξωτερικών, υπάλληλος του Διπλωματικού 
Κλάδου με πρεσβευτικό βαθμό ή Εμπειρογνώμων Πρε¬ 
σβευτής Σύμβουλος Α', με αναγνωρισμένο διδακτορι¬ 


κό δίπλωμα και αποδεδειγμένο επιστημονικό έργο σε 
γνωστικό αντικείμενο συναφές προς το αντικείμενο ερ¬ 
γασιών του Κ.Α.Σ.. Ο Προϊστάμενος ασκεί τη διοικητική 
διεύθυνση της οργάνωσης και λειτουργίας του Κ.Α.Σ.». 

δ) Οι παράγραφοι 4 έως 6 καταργούνται και προστί¬ 
θενται παράγραφοι 4 έως 8 ως εξής: 

«4. Στο Κέντρο Ανάλυσης και σχεδιασμού συνιστάται 
άμισθη θέση Επιστημονικού Διευθυντή, στην οποία ορί¬ 
ζεται για μια τριετία με απόφαση του Υπουργού Εξωτε¬ 
ρικών που μπορεί να ανανεώνεται άπαξ, καθηγητής πα¬ 
νεπιστημίου με ακαδημαϊκή και επαγγελματική εμπειρία 
συναφή προς τα αντικείμενα και τις εργασίες του Κέ¬ 
ντρου. Αρμοδιότητά του αποτελεί η επιλογή, ανάθεση, 
οργανωτική μέριμνα, επίβλεψη, καθώς και ο συντονι¬ 
σμός όσον αφορά τη συνολική εκπόνηση, την ανάλυση 
και την επεξεργασία των θεματικών, των τεκμηριωμένων 
μελετών και των εναλλακτικών προτάσεων πολιτικής. 
Εισηγείται δε προς τον Προϊστάμενο του Κέντρου την 
ανάθεση της εκπόνησης μελετών από φυσικά πρόσω¬ 
πα ή συνεργαζόμενους ακαδημαϊκούς ή ερευνητικούς 
φορείς. Η τελική επιλογή ορισμού και ανάθεσης ανήκει 
στον Υπουργό Εξωτερικών, ο οποίος εκδίδει την απόφα¬ 
ση για τη σύναψη συμβάσεων έργου. Ο Επιστημονικός 
Διευθυντής ορίζεται και ως μέλος του Επιστημονικού 
Συμβουλίου του Υπουργείου Εξωτερικών. 

5. Με απόφαση του Υπουργού Εξωτερικών, μετά από 
γνώμη τριμελούς επιτροπής και σχετική προκήρυξη ορί¬ 
ζονται έωςτέσσερις (4) τακτικοί επιστημονικοί συνεργά¬ 
τες για μια τριετία, που μπορεί να ανανεώνεται, οι οποίοι 
είτε έχουντην ιδιότητα του καθηγητή πανεπιστημίου είτε 
είναι ερευνητές - αναλυτές με εμπειρία συναφή προς το 
αντικείμενο εργασιών του Κ.Α.Σ.. Οι ανωτέρω τίθενται 
υπό την ευθύνη του Επιστημονικού Διευθυντή και απο¬ 
τελούν ομάδα υποστήριξης των εργασιών του Κέντρου. 

Η τριμελής επιτροπή αποτελείται από ένα τακτικό μέ¬ 
λος ΔΕΠ ως Πρόεδρο, τον Προϊστάμενο του Κ.Α.Σ. και 
τον Επιστημονικό Διευθυντή η οποία γνωμοδοτεί για 
τους επιστημονικούς συνεργάτες. 

6. Με κοινή απόφαση των Υπουργών Εξωτερικών και 
Οικονομικών καθορίζονται οι αμοιβές των επιστημονι¬ 
κών συνεργατών του Κ.Α.Σ.. 

7. Με κοινή απόφαση του Υπουργού Εξωτερικών και 
του κατά περίπτωση αρμόδιου Υπουργού επιτρέπεται 
η απόσπαση εξειδικευμένου προσωπικού από φορείς 

του δημόσιου τομέα για την πραγματοποίηση συγκεκρι¬ 
μένων προγραμμάτων του Κέντρου για διάστημα, ανα- 
λόγωςτων διαπιστούμενων αναγκών, έως τρία (3) έτη. 

8. Με απόφαση του Υπουργού Εξωτερικών ρυθμίζο¬ 
νται θέματα οργάνωσης και λειτουργίας του Κ.Α.Σ.». 

Άρθρο 2 

Επιστημονικό Συμβούλιο 

Μετά το άρθρο 35 του Οργανισμού προστίθεται άρ¬ 
θρο 35Α ως εξής: 

«Άρθρο 35Α 

Επιστημονικό Συμβούλιο 

1. Συνιστάται στο Υπουργείο Εξωτερικών Επιστημονι¬ 
κό Συμβούλιο.Το Επιστημονικό Συμβούλιο γνωμοδοτεί 
για ερωτήματα νομικής φύσης μείζονος σημασίας που 
του υποβάλλει ο Υπουργός Εξωτερικών. 

2. Στο Επιστημονικό Συμβούλιο ορίζονται ως μέλη κα¬ 
θηγητές πανεπιστημίων του διεθνούς ή του ευρωπαϊκού 
ή του δημοσίου δικαίου πανεπιστημιακών ιδρυμάτων 
της ημεδαπής ή της αλλοδαπής, καθώς και ο Επιστη¬ 
μονικός Διευθυντής του Κέντρου Ανάλυσης και Σχεδια- 
σμού. Στις συνεδριάσεις συμμετέχει με εισηγητικό ρόλο 
χωρίς δικαίωμα ψήφου και ο Προϊστάμενος της Ειδικής 
Νομικής Υπηρεσίας (Ε.Ν.Υ.) ή Τμήματος αυτής. Τα μέλη 
του Επιστημονικού Συμβουλίου ορίζονται με απόφαση 
του Υπουργού Εξωτερικών, μετά από επιλογή από έναν 
κατάλογο μελών ΔΕΠ στα ως άνω γνωστικά αντικείμενα, 
ο οποίος διαμορφώνεται κατόπιν αξιολόγησης από τρι¬ 
μελή Επιτροπή, η οποία αποτελείται από τον Υπηρεσιακό 
Γενικό Γραμματέα, τον Α' Γενικό Διευθυντή Πολιτικών 
Υποθέσεων και τον Γενικό Διευθυντή Προσωπικού Δι¬ 
οικητικής Οργάνωσης και Οικονομικής Διαχείρισης του 
Υπουργείου Εξωτερικών. Η θητεία τους είναι τριετής, 
που μπορεί να ανανεωθεί άπαξ, και ο αριθμός τους δεν 
μπορεί να υπερβαίνει τα επτά (7). Με την ίδια απόφαση 
ορίζεται ο Πρόεδροςτου Επιστημονικού Συμβουλίου. Με 
όμοια απόφαση, η οποία εκδίδεται ύστερα από γνώμη 
του Επιστημονικού Συμβουλίου, μπορεί να ορίζονται 
μέχρι δύο (2) εισηγητές.Τα μέλη και οι εισηγητές αμείβο¬ 
νται για τη συμμετοχή τους στο Επιστημονικό Συμβού¬ 
λιο. Οι εισηγητές είναι κάτοχοι διδακτορικού διπλώματος 
ή καθηγητές πανεπιστημίων με ειδίκευση στο διεθνές 
ή το ευρωπαϊκό ή το δημόσιο δίκαιο, μετέχουν χωρίς 
δικαίωμα ψήφου στις συνεδριάσεις του Επιστημονικού 
Συμβουλίου και υποστηρίζουν τα μέλη ερευνητικά στην 
προετοιμασία εισηγήσεων και γνωμοδοτήσεων. Ένας 
από τους εισηγητές εκτελεί και χρέη γραμματέα του 
Συμβουλίου. Το Επιστημονικό Συμβούλιο ενημερώνε¬ 
ται τακτικά από τις Διευθύνσεις, και τις Υπηρεσίες του 
Υπουργείου Εξωτερικών, καθώς και από ταΤμήματα της 
Ειδικής Νομικής Υπηρεσίας του Υπουργείου Εξωτερικών 
και υποστηρίζεται διοικητικά στο έργο του από το Κέ¬ 
ντρο Ανάλυσης και Σχεδιασμού. 

3. Με κοινή απόφαση των Υπουργών Εξωτερικών και 
Οικονομικών ορίζεται η αμοιβή των μελών και των ειση¬ 
γητών του Επιστημονικού Συμβουλίου. 


4. Με απόφαση του Υπουργού Εξωτερικών μπορεί να 
ρυθμίζονται θέματα εσωτερικής οργάνωσης και λειτουρ¬ 
γίας του Επιστημονικού Συμβουλίου». 

Άρθρο 3 

Αυτοτελές Γραφείο Νομοθετικής Πρωτοβουλίας 

Μετά το άρθρο 16 του Οργανισμού προστίθεται άρ¬ 
θρο 16Α ως εξής: 

«Άρθρο16Α 

Γραφείο Νομοθετικής Πρωτοβουλίας 

του Υπουργείου Εξωτερικών. 

1. Στο Υπουργείο Εξωτερικών συνιστάται Αυτοτελές 
Γραφείο Νομοθετικής Πρωτοβουλίας που υπάγεται 
απευθείας στον Υπουργό Εξωτερικών. 

2. Αρμοδιότητες του Γραφείου είναι: 

α) η συμμετοχή στο σχεδίασμά των νομοθετικών και 
κανονιστικών ρυθμίσεων αρμοδιότητας του Υπουργείου 
Εξωτερικών και η κατάρτιση νομοσχεδίων και προεδρι¬ 
κών διαταγμάτων που αναθέτει σε αυτό ο Υπουργός 
Εξωτερικών σε συνεργασία με τις καθ' ύλην αρμόδιες 
υπηρεσίες, 

β) η εκπόνηση ή η απλούστευση νομοθετικών και κα¬ 
νονιστικών ρυθμίσεων, με σκοπό την τήρηση των αρχών 
καλής νομοθέτησης, 

γ) η σύνταξη, σε συνεργασία με τις αρμόδιες υπηρεσί¬ 
ες του Υπουργείου Εξωτερικών, της Ανάλυσης Συνεπει¬ 
ών Ρυθμίσεων του άρθρου 7 του ν. 4048/2012, με την 
ταυτόχρονη επισήμανση των συναφών νομοθετικών ή 
κανονιστικών ρυθμίσεων, 

δ) η επισήμανση των νομοθετικών και κανονιστικών 
ρυθμίσεων του Υπουργείου Εξωτερικών που χρήζουν 
απλούστευσης, αναμόρφωσης, κωδικοποίησης ή επικαι- 
ροποίησης και η υποβολή σχετικών εισηγήσεων, 

ε) η συλλογή, ταξινόμηση και προώθηση στην Κεντρι¬ 
κή Επιτροπή Κωδικοποίησης της Γενικής Γραμματείαςτης 
Κυβέρνησης του ν. 3133/2003 (Α’ 85) ρυθμίσεων που 
χρήζουν κωδικοποίησης ή ρυθμίσεων που άπτονται των 
αρμοδιοτήτων του Υπουργείου Εξωτερικών, στα οποία 
εντοπίζεται η ανάγκη αναμόρφωσης, 

στ) η σύνταξη, σε συνεργασία με τις αρμόδιες υπηρε¬ 
σίες του Υπουργείου Εξωτερικών, της έκθεσης αξιολό¬ 
γησης αποτελεσμάτων εφαρμογής του άρθρου 9 του 
ν. 4048/2012, 

ζ) η μέριμνα για τη διενέργεια κοινωνικού διαλόγου και 
διαβουλεύσεων με εκπροσώπους των κοινωνικών φορέ¬ 
ων και ενδιαφερομένων ομάδων, σε συνεργασία με το 
Γραφείο Καλής Νομοθέτησης, όπως ορίζεται στα άρθρα 
14 και 15 του ν. 4048/2012, και η ευθύνη σύνταξης της 
έκθεσης για τη δημόσια διαβούλευση των νομοσχεδίων, 

η) η συμμετοχή, υποχρεωτικά, στις νομοπαρασκευ¬ 
αστικές επιτροπές του Υπουργείου Εξωτερικών και η 
τήρηση ηλεκτρονικού αρχείου των τελικών προτάσεων 
των εν λόγω επιτροπών, 

θ) η μελέτη, η επεξεργασία, ο έλεγχος και η υποβολή 
εισηγήσεων επί συγκεκριμένων ζητημάτων που του ανα¬ 
τίθενται από τον Υπουργό Εξωτερικών σε συνεργασία με 
τις καθ' ύλην αρμόδιες υπηρεσίες, 

ι) η κατόπιν σχετικής ανάθεσης από τον Υπουργό Εξω¬ 
τερικών υποβολή εισηγήσεων για τη νομιμότητα των 
διοικητικών εγγράφων ή και πράξεων που υποβάλλονται 
στον Υπουργό Εξωτερικών, 
ια) η μελέτη και σύνταξη εκθέσεων σχετικά με γνώμες, 
εισηγήσεις, προτάσεις και πορίσματα επιτροπών, συμ¬ 
βουλίων και ομάδων εργασίας που υποβάλλονται στον 
Υπουργό Εξωτερικών, 

ιβ) η κατόπιν σχετικής ανάθεσης από τον Υπουργό 
Εξωτερικών εποπτεία, συντονισμός, έλεγχος και πιστο¬ 
ποίηση της τήρησης των αρχών της νομιμότητας και 
διαφάνειας σε όλα τα στάδια της διαδικασίας σύναψης 
δημοσίων συμβάσεων του Υπουργείου Εξωτερικών, πα¬ 
ρέχοντας προς τις καθ' ύλην αρμόδιες υπηρεσίες κάθε 
αναγκαία επιστημονική συνδρομή.Το Γραφείο Νομοθε¬ 
τικής Πρωτοβουλίας συντάσσει προς τούτο και έκθεση/ 
περίληψη για όλα τα στάδια της διαδικασίας, την οποία 
υποβάλλει στον Υπουργό Εξωτερικών πριν από την υπο¬ 
γραφή της εκάστοτε σύμβασης, 
ιγ) η παροχή επιστημονικής υποστήριξης στις καθ' 
ύλην αρμόδιες υπηρεσίες για το σύννομο χειρισμό και 
διεκπεραίωση υπηρεσιακών ζητημάτων που χαρακτη¬ 
ρίζονται από τον Υπουργό Εξωτερικών ως ειδικού χει¬ 
ρισμού ή και μείζονος σημασίας. 

3. Στο Γραφείο Νομοθετικής Πρωτοβουλίας συνιστώ- 
νται τέσσερις (4) θέσεις νομικών συμβούλων με έμμισθη 
εντολή με ειδίκευση στο δημόσιο δίκαιο, ιδίως στο διοι¬ 
κητικό δίκαιο ή στο δημοσιονομικό/δημοσιολογιστικό 
δίκαιο ή στο δίκαιο των δημοσίων συμβάσεων ή στο 
υπαλληλικό δίκαιο, που αποδεικνύεται από την κατοχή 
σχετικού μεταπτυχιακού τίτλου σπουδών και την προ¬ 
ηγούμενη τουλάχιστον πενταετή εργασιακή εμπειρία. 

Η πρόσληψή τους ενεργείται με απόφαση του Υπουρ¬ 
γού Εξωτερικών, με επιλογή κατόπιν εισήγησης τριμε¬ 
λούς Επιτροπής που συγκροτείται προς τούτο με απόφα¬ 
ση του Υπουργού Εξωτερικών και αποτελείται από τον 
Γενικό Διευθυντή Προσωπικού, Διοικητικής Οργάνωσης 
και Οικονομικής Διαχείρισης, το Νομικό Σύμβουλο του 
Κράτους του Υπουργείου Εξωτερικών και ένα (1) μέλος 
ΔΕΠ με ειδίκευση στο δημόσιο δίκαιο. Η Επιτροπή εξετά¬ 
ζει τα προσόντα των υποψηφίων ως προς τις απαιτήσεις 
και τα καθήκοντα των θέσεων αυτών. Στη Γραμματεία 
του Γραφείου υπηρετούν δύο (2) υπάλληλοι του κλάδου 
Πτυχιούχων Διοικητικών κάτοχοι κατά προτίμηση πτυ¬ 
χίου Νομικής ημεδαπού Πανεπιστημίου ή ομοταγούς 
Πανεπιστημίου της αλλοδαπής. 

Άρθρο 4 

Ρύθμιση θεμάτων Ειδικών Δαπανών 

Τα δύο πρώτα εδάφιατηςπαραγράφου 7 του άρθρου 
39 του Οργανισμού αποτελούν την περίπτωση α’ και 
προστίθεται περίπτωση β' ως ακολούθως: 

«β. Προκειμένου για δαπάνη που υπερβαίνει το ποσό 
των είκοσι πέντε χιλιάδων (25.000) ευρώ, τα δικαιολογη- 
τικά έγγραφα της δαπάνης και κάθε άλλο στοιχείο που 
κατέχει η Επιτροπή Ειδικών Δαπανών ή οποιαδήποτε 
άλλη υπηρεσία του Υπουργείου και αναφέρεται στην 
αναγνώριση και εκτέλεση της δαπάνης με συνοδευτική 
έκθεση διαβιβάζονται μέσω του Υπουργού Εξωτερικών 
προςτη Βουλή, προκειμένου να ενημερωθεί περί της διά¬ 


θεσης αυτής αυθημερόν, κατόπιν σχετικής συνεννόησης 
με τον Πρόεδρο της Βουλής. Για τα ανωτέρω έγγραφα 
και τη διαχείριση αυτών εφαρμόζονται οι διατάξεις περί 
απορρήτων απαγορευόμενης της αναπαραγωγής, δια¬ 
τήρησης ή δημοσιοποίησης αυτών. Ο σχετικός φάκελος 
επιστρέφεται εν συνεχεία στο Υπουργείο Εξωτερικών, 
όπου ο Υπηρεσιακός Γενικός Γραμματέας ή ο Αναπλη¬ 
ρωτής Υπηρεσιακός Γενικός Γραμματέας βεβαιώνει την 
ορθή διάθεση του ποσού και τηρείται η διαδικασία της 
προηγούμενης παραγράφου περί καταστροφής.». 

Άρθρο 5 

Όριο ηλικίας συνταξιοδότησης προϊσταμένων 

άμισθων προξενικών αρχών 

Στο άρθρο 58 του Οργανισμού προστίθεται παράγρα¬ 
φος 3α ως εξής: 

«3α. Ως όριο ηλικίας προϊσταμένων άμισθων προξενι¬ 
κών αρχών για την αποχώρηση από την υπηρεσία ορί¬ 
ζεται το 70ό έτος, εφόσον η κατάσταση της υγείας τους 
το επιτρέπει επί τη βάσει υποβολής στην ΣΤ1 Διεύθυνση 
Προσωπικού πιστοποιητικού υγείας από το 67 έτος και 
ετησίως. Με απόφαση του Υπουργού Εξωτερικών η υπη¬ 
ρεσία τους μπορεί να παρατείνεται εάν το επιβάλλουν 
υπηρεσιακές ανάγκες.». 

Άρθρο 6 

Αναλογική εφαρμογή του ν. 3074/2002 

Μετά την παράγραφο 5 του άρθρου 81 του Οργανι¬ 
σμού προστίθεται παράγραφος 6 ως εξής: 

«6. Το τέταρτο εδάφιο της παρ. 9 του άρθρου 3 του 
ν. 3074/2002 (Α' 296), όπως τροποποιήθηκε με την παρ. 3 
του άρθρου 47 του ν. 3979/2011 (Α' 138) και με την παρ. 
3 του άρθρου 51 του ν. 4250/2014 (Α'74), εφαρμόζεται 
αναλόγως και στους υπαλλήλους του Υπουργείου Εξω¬ 
τερικών. Για την εφαρμογή της διάταξης αυτής υποβάλ¬ 
λεται αίτημα από τον Υπουργό Εξωτερικών.». 

Άρθρο 7 

Απονομή βαθμού επίτιμη 

1. Μετά την παράγραφο 2 του άρθρου 109 του Οργα¬ 
νισμού προστίθεται παράγραφος 3 ως εξής: 

«3. Με προεδρικό διάταγμα που εκδίδεται με πρόταση 
του Υπουργού Εξωτερικών υπάλληλοι του Κλάδου Εμπει¬ 
ρογνωμόνων με βαθμό Εμπειρογνώμονα Πρεσβευτή 
Συμβούλου Α', οι οποίοι αποχωρούν ή έχουν αποχω¬ 
ρήσει από την υπηρεσία κατά την έναρξη ισχύος του 
παρόντος, μπορούν να διατηρούν επί τιμή το βαθμό με 
τον οποίον αποχωρούν ή έχουν αποχωρήσει.». 

2. Στην περίπτωση ιη' της παραγράφου 2 του άρθρου 
68 του Οργανισμού πριν από τη λέξη «και» προστίθενται 
οι λέξεις «, στους επί τιμή Εμπειρογνώμονες». 

Άρθρο 8 

Δαπάνες μεταφοράς οικοσκευής 

Στο τέλοςτης παραγράφου 3 του άρθρου 157 του Ορ¬ 
γανισμού προστίθεται περίπτωση δ' ως εξής: 

«δ. Σε εξαιρετικές περιπτώσεις, συνεπεία πολιτικών, 
πολεμικών ή άλλων γεγονότων ως και θεομηνιών μπορεί, 
κατά τη κρίση του Υπουργού Εξωτερικών, να μεταφέ- 
ρεται στην Ελλάδα μέρος ή ολόκληρη η οικοσκευή του 
υπαλλήλου, ανεξάρτητα από το χρόνο μετάθεσής του.». 

Άρθρο 9 
Όρια ηλικίας 

1. Τα δύο πρώτα εδάφια της περίπτωσης β' της πα¬ 
ραγράφου 1 του άρθρου 66 του Οργανισμού αντικαθί¬ 
σταται ως εξής: 

«β. Να έχει συμπληρώσει το 21ο έτος της ηλικίας του. 
Για τη συμπλήρωση του κατώτατου ορίου ηλικίας διορι¬ 
σμού ως η μέρα γεννήσεως θεωρείται η 1 η Ιανουάριου». 

2. Το δεύτερο εδάφιο της παρ. 2 του άρθρου 104 του 
Οργανισμού αντικαθίσταται ως εξής: 

«Υποψήφιοι για την κάλυψη των ανωτέρω θέσεων 
μπορούν να είναι όσοι έχουν συμπληρώσει το τριακο- 
στό δεύτερο έτος (32ο) της ηλικίας τους κατά το έτος 
προκήρυξης της διαδικασίας πρόσληψης.». 

3. Το πρώτο εδάφιο της περίπτωσης β' του άρθρου 10 
του ν. 3712/2008 (Α' 225) αντικαθίσταται ως εξής: 

«Να έχει ηλικία τουλάχιστον είκοσι ενός (21) ετών συ¬ 
μπληρωμένη κατά τη λήξη της προθεσμίας υποβολής 
της αίτησης για διορισμό». 

4. α. Η παράγραφος 1 του άρθρου 98 του Οργανισμού 
αντικαθίσταται ως εξής: 

«1. Οι υπάλληλοι του Διπλωματικού Κλάδου που έχουν 
συμπληρώσει το 65ο έτος της ηλικίας τους αποχωρούν 
από την υπηρεσία, εφόσον έχουν συμπληρώσει τριακο- 
νταπενταετή (35 έτη) πραγματική και συντάξιμη δημόσια 
υπηρεσία. Εάν οι υπάλληλοι του κλάδου αυτού, κατά τη 
συμπλήρωση του 65ου έτους της ηλικίας τους, δεν έχουν 
συμπληρώσει τριάντα πέντε έτη (35 έτη) υπηρεσίας στον 
κλάδο αυτόν, παρατείνεται η παραμονή τους στην υπη¬ 
ρεσία έως τη συμπλήρωση της τριακονταπενταετίας, όχι 
όμως πέραν του 67ου έτους της ηλικίας τους. Οι ανωτέ¬ 
ρω απαλλάσσονται από τα Καθήκοντά τους με διάταγμα, 
που εκδίδεται με πρόταση του Υπουργού Εξωτερικών». 

β. Η παρ. 3 του άρθρου 98 του Οργανισμού αντικαθί¬ 
σταται ως εξής: 

«3. Με διάταγμα, το οποίο εκδίδεται με πρόταση του 
Υπουργού Εξωτερικών, μπορεί, λόγω ιδιαίτερων υπη¬ 
ρεσιακών αναγκών, να παραταθεί ο χρόνος παραμονής 
στην υπηρεσία υπαλλήλων του Διπλωματικού Κλάδου με 
πρεσβευτικό βαθμό επί δύο (2) έτη το πολύ μετά τη συ¬ 
μπλήρωση τριακονταπενταετούς δημόσιας υπηρεσίας 
και πάντως όχι πέραν του 67ου έτους της ηλικίας τους.». 

5. Το πρώτο εδάφιο της παρ.1 του άρθρου 109 του 
Οργανισμού αντικαθίσταται ως εξής: 

«1. Οι υπάλληλοι του Κλάδου Εμπειρογνωμόνων που 
έχουν συμπληρώσει το 65ο έτος της ηλικίας τους απο¬ 
χωρούν από την υπηρεσία εφόσον έχουν συμπληρώσει 
τριακονταπενταετή πραγματική και συντάξιμη δημόσια 
υπηρεσία.». 

6. Το πρώτο εδάφιο της παρ. 1 του άρθρου 117 του 
Οργανισμού αντικαθίσταται ως εξής: 

«1. Οι υπάλληλοι του Κλάδου Οικονομικών και Εμπο¬ 
ρικών Υποθέσεων που έχουν συμπληρώσει το 65ο έτος 
της ηλικίας τους αποχωρούν από την υπηρεσία εφόσον 
έχουν συμπληρώσει τριακονταπενταετή πραγματική και 
συντάξιμη δημόσια υπηρεσία». 

7. Οι περιπτώσεις α’ των παραγράφων 1 των άρθρων 
124,132,140 και 147 του Οργανισμού αντικαθίστανται 
ως εξής: 


«Ι.α. Ο υπάλληλος απολύεται αυτοδικαίως από την 
υπηρεσία εφόσον έχει συμπληρώσει τεσσαροκοντα¬ 
ετή πραγματική και συντάξιμη δημόσια υπηρεσία και 
πάντως όχι πέραν του εξηκοστού εβδόμου έτους της 
ηλικίας του.». 

Άρθρο 10 

Αποδοχές αποσπασμένων ή μετακινούμενων 

υπαλλήλων 

Το επίδομα υπηρεσίας αλλοδαπής και τα έξοδα κίνη¬ 
σης που προκύπτουν από την απόσπαση αστυνομικού 
προσωπικού για την εκτέλεση καθηκόντων προσωπικού 
ασφαλείας στις Αρχές Εξωτερικής Υπηρεσίας του Υπουρ¬ 
γείου Εξωτερικών, σύμφωνα με την παρ. 4 του άρθρου 50 
του ν. 1481/1984, βαρύνουν κατ' εξαίρεση των ανωτέρω, 
τον προϋπολογισμό του Υπουργείου Εξωτερικών. 

Άρθρο 11 

Διπλωματική Ακαδημία 

Η περίπτωση β' της παρ. 6 του άρθρου 15 του Οργα¬ 
νισμού αντικαθίσταται ως εξής: 

«β. άριστη γνώση της αγγλικής και μίας από τις γλώσ¬ 
σες αραβική, γαλλική, γερμανική, ισπανική, κινεζική, 
ρωσική». 

Άρθρο 12 

Γραφείο Στατιστικής 

Μετά το άρθρο 21 του Οργανισμού προστίθεται άρ¬ 
θρο 21Α ως εξής: 

«Άρθρο 21Α 

Γραφείο Στατιστικής 

1. Στο Υπουργείο Εξωτερικών συνιστάται Γραφείο 
Στατιστικής που υπάγεται απευθείας στον Υπουργό 
Εξωτερικών. 

2. Αρμοδιότητες του Γραφείου Στατιστικής είναι η ανά¬ 
πτυξη, παραγωγή, διάδοση και διάθεση των επίσημων 
στατιστικών στοιχείων του Υπουργείου Εξωτερικών και 
ειδικότερα: 

α. η συλλογή, ταξινόμηση, επεξεργασία και προώθηση 
σε συνεργασία με τις αρμόδιες υπηρεσίες του Υπουρ¬ 
γείου Εξωτερικών στατιστικών στοιχείων σε διάφορους 
Φορείς και Οργανισμούς, τόσο στο εξωτερικό όσο και 
στο εσωτερικό, που αφορούν τα συνολικά τηρούμενα 
στατιστικά στοιχεία του Υπουργείου Εξωτερικών, καθώς 
και τη συνολικά παρεχόμενη από την Ελλάδα αναπτυ¬ 
ξιακή και ανθρωπιστική βοήθεια, σε συνεργασία και με 
την Υπηρεσία Διεθνούς Αναπτυξιακής Συνεργασίας του 
Υπουργείου Εξωτερικών, 

β. η εφαρμογή του Κώδικα Ορθής Πρακτικής για τις 
Ευρωπαϊκές Στατιστικές, όπως προβλέπεται στην παρ. 
4 του άρθρου 1 του ν. 3832/2010 (Α’ 38), σύμφωνα με 
το άρθρο 11 του Κανονισμού (ΕΚ) 223/2009 του Ευ¬ 
ρωπαϊκού Κοινοβουλίου και του Συμβουλίου της 11ης 
Μαρτίου 2009 και η συμμόρφωση με τις αποφάσεις της 
Ελληνικής Στατιστικής Αρχής (ΕΛ.ΣΤΑΤ.), προκειμένου 
να διασφαλιστεί η ποιότητα στην ανάπτυξη, παραγωγή, 
διάδοση και διάθεση των στατιστικών αποτελεσμάτων 
του Υπουργείου Εξωτερικών, 

γ. η τήρηση ομοιόμορφων προτύπων και εναρμονι¬ 
σμένων μεθόδων, καθώς και η εφαρμογή κριτηρίων 
αξιολόγησης της ποιότητας, όπως αυτά προσδιορίζο¬ 
νται και κάθε φορά ισχύουν, για την ορθή εφαρμογή εκ 
μέρους του Υπουργείου Εξωτερικών της διαδικασίας πι¬ 
στοποίησης των στατιστικών του ελληνικού στατιστικού 
συστήματος, 

δ. η μελέτη, η επεξεργασία, ο έλεγχος και η υποβολή 
εισηγήσεων επί συγκεκριμένων θεμάτων που άπτονται 
της ανάπτυξης, παραγωγής, διάδοσης και διάθεσης 
των επίσημων στατιστικών στοιχείων του Υπουργείου 
Εξωτερικών και που του ανατίθενται από τον Υπουργό 
Εξωτερικών, σε συνεργασία με την ΕΛ.ΣΤΑΤ. και τις καθ’ 
ύλην αρμόδιες υπηρεσίες. 

3. Στο Γραφείο Στατιστικής υπηρετούν υπάλληλοι του 
Υπουργείου Εξωτερικών όλων των Κλάδων.». 

Άρθρο 13 

Πληρεξούσιοι της Ελληνικής Δημοκρατίας 
ενώπιον Διεθνών Δικαιοδοτικών Οργάνων 

Το άρθρο 9 του Οργανισμού και ο τίτλος του άρθρου 
αντικαθίστανται ως εξής: 

«Άρθρο 9 

Πληρεξούσιοι της Ελληνικής Δημοκρατίας 
ενώπιον Διεθνών Δικαιοδοτικών Οργάνων 

1. Στην αρμοδιότητα του Υπουργού Εξωτερικών ανή¬ 
κει η εκπροσώπηση της Ελληνικής Δημοκρατίας ενώπι¬ 
ον παντός διεθνούς δικαστηρίου, των δικαστηρίων της 
Ευρωπαϊκής Ενωσης, του Ευρωπαϊκού Δικαστηρίου των 
Δικαιωμάτων του Ανθρώπου ή άλλου διεθνούς δικαιο- 
δοτικού οργάνου. Ο Υπουργός Εξωτερικών ορίζει τους 
πληρεξουσίους της Ελληνικής Δημοκρατίας. 

2. Ως πληρεξούσιοι της Ελληνικής Δημοκρατίας, διο¬ 
ριζόμενοι με απόφαση του Υπουργού Εξωτερικών, πα- 
ρίστανται μέλη της Ειδικής Νομικής Υπηρεσίας (Ε.Ν.Υ.) 
του Υπουργείου Εξωτερικών και κατά περίπτωση και 
μέλη του κύριου προσωπικού του Νομικού Συμβουλίου 
του Κράτους. Ενώπιον των Δικαστηρίων της Ευρωπαϊκής 
Ενωσης, ως πληρεξούσιοι της Ελληνικής Δημοκρατίας, 
διοριζόμενοι με απόφαση του Υπουργού Εξωτερικών 
παρίστανται μέλη της Ε.Ν.Υ. και, κατά περίπτωση, και 
μέλη του κύριου προσωπικού του Νομικού Συμβουλί¬ 
ου του Κράτους. Ενώπιον του Ευρωπαϊκού Δικαστηρί¬ 
ου Δικαιωμάτων του Ανθρώπου ως πληρεξούσιοι της 
Ελληνικής Δημοκρατίας διοριζόμενοι με απόφαση του 
Υπουργού Εξωτερικών παρίστανται μέλη του κύριου 
προσωπικού του Νομικού Συμβουλίου του Κράτους, συ- 
νεπικουρούμενα, σε ειδικές περιπτώσεις που αφορούν 
σε εξειδικευμένα θέματα δημοσίου διεθνούς δικαίου, 
από μέλη της Ε.Ν.Υ.. 

3. Σε εξαιρετικές περιπτώσεις, οι πληρεξούσιοι της Ελ¬ 
ληνικής Δημοκρατίας μπορεί να συνεπικουρούνται από 
μέλη Δ.Ε.Π. των πανεπιστημίων και δικηγόρους, σε υπο¬ 
θέσεις δε που απαιτούν εξειδικευμένη αντιμετώπιση και 
από αλλοδαπούς δικηγόρους ή νομικούς συμβούλους 
με αντίστοιχη ειδίκευση. 

4. Οι διατάξεις της παρ. 11 του άρθρου 2 του ν. 2732/ 
1999 (Α' 154) διατηρούνται σε ισχύ.». 


ΚΕΦΑΛΑΙΟ Β' 

ΛΟΙΠΕΣ ΔΙΑΤΑΞΕΙΣ 

Άρθρο 14 

Κατάργηση Ελληνικού Κέντρου Ευρωπαϊκών 
Μελετών 

1. α. Το νομικό πρόσωπο ιδιωτικού δικαίου με την 
επωνυμία «Ελληνικό Κέντρο Ευρωπαϊκών Μελε¬ 
τών» (Ε.Κ.Ε.Μ.), που έχει συσταθεί με το άρθρο 1 του 
ν. 1791/1988 (Α' 141) καταργείται. 

β.Το Ελληνικό Δημόσιο καθίσταται καθολικός διάδο¬ 
χος που υπεισέρχεται σε όλα τα δικαιώματα, υποχρεώ¬ 
σεις και έννομες σχέσεις του καταργούμενου Ε.Κ.Ε.Μ.. 

γ. Οι πόροι του καταργούμενου Ε.Κ.Ε.Μ. αποτελούν 
έσοδα του Κρατικού Προϋπολογισμού. 

2. α. Τα πάσης φύσεως περιουσιακά στοιχεία, η κυ¬ 
ριότητα και κάθε άλλο εμπράγματο δικαίωμα επί του 
συνόλου της κινητής περιουσίας του καταργούμενου 
νομικού προσώπου περιέρχονται αυτοδικαίως, χωρίς 
την τήρηση οποιοσδήποτε τύπου πράξης ή συμβο¬ 
λαίου και χωρίς αντάλλαγμα, στο Ελληνικό Δημόσιο. 
Η αποκλειστική χρήση και διαχείρισή τους ανήκει στο 
Υπουργείο Εξωτερικών, με την επιφύλαξη της κείμενης 
νομοθεσίας για δωρεές, κληρονομιές και κληροδοσίες, 
απαλλασσόμενου παντός φόρου, τέλους χαρτοσήμου 
ή άλλου τέλους εισφοράς δικαιώματος υπέρ του Δημο¬ 
σίου ή οποιοσδήποτε τρίτου, συμπεριλαμβανομένων 
των αμοιβών των παγίων και αναλογικών δικαιωμάτων, 
επιδομάτων ή άλλων τελών υπέρ υποθηκοφυλακείων. 

β. Οι συμβατικές υποχρεώσεις και οι εγκεκριμένες χρη¬ 
ματοδοτήσεις του Ε.Κ.Ε.Μ. μεταφέρονται στο Υπουργείο 
Εξωτερικών.Το Υπουργείο Εξωτερικών καθίσταται δικαι¬ 
ούχος των προγραμμάτων και των δράσεων που έχουν 
εκπονηθεί, καθώς και των πόρων και των υποχρεώσεων 
που απορρέουν από αυτά. 

γ. Κάθε είδους διαγωνισμοί που έχουν προκηρυχθεί 
για πάσης φύσεως έργα, εργασίες, μελέτες και είναι σε 
εξέλιξη κατά την κατάργηση του Ε.Κ.Ε.Μ., καθώς και κάθε 
είδους εκκρεμείς διαδικασίες του Ε.Κ.Ε.Μ. ματαιώνονται. 

3. α. Όπου σε νόμο, διάταγμα ή υπουργική απόφαση 
αναφέρεταιτο «Ελληνικό Κέντρο Ευρωπαϊκών Μελετών» 
(Ε.Κ.Ε.Μ.) νοείται ότι αναφέρεται το Υπουργείο Εξωτε¬ 
ρικών. Απαιτήσεις, υποχρεώσεις και πάσης φύσεως εκ¬ 
κρεμείς υποθέσεις που υφίστανται κατά την κατάργηση 
του Ε.Κ.Ε.Μ. μεταφέρονται στο Υπουργείο Εξωτερικών, 
το οποίο συνεχίζει και τις εκκρεμείς δίκες χωρίς να επέρ¬ 
χεται βίαιη διακοπή τους και χωρίς να απαιτείται οποια¬ 
δήποτε άλλη διατύπωση για τη συνέχισή τους. 

β. Μέσα σε τριάντα (30) ημέρες από την έναρξη ισχύ¬ 
ος του παρόντος συστήνεται με απόφαση του Υπουρ¬ 
γού Εξωτερικών τριμελής επιτροπή αποτελούμενη από 
τον τελευταίο Πρόεδρο του Ε.Κ.Ε.Μ., έναν διπλωματικό 
υπάλληλο με βαθμό Πληρεξουσίου Υπουργού Β' και 
έναν υπάλληλο του κλάδου Πτυχιούχων Διοικητικών, με 
αντικείμενο τη διενέργεια απογραφής όλων των κινητών 
που κατά τις διατάξεις του παρόντος άρθρου περιέρχο¬ 
νται στην κυριότητα και στην αποκλειστική χρήση και 
διαχείριση του Υπουργείου Εξωτερικών. 

γ. Ταμειακά υπόλοιπα και υπόλοιπα τραπεζικών λογα¬ 
ριασμών του Ε.Κ.Ε.Μ. μεταφέρονται, μέσα σε δύο (2) μή¬ 
νες από την έναρξη ισχύος του παρόντος, με εντολή του 
Υπουργού Εξωτερικών σε λογαριασμό του Δημοσίου, 
αποτελούν έσοδα του Κρατικού Προϋπολογισμού και εγ- 
γράφονται ως αντίστοιχες πιστώσεις σε λογαριασμό του 
Υπουργείου Εξωτερικών που υποδεικνύεται από αυτόν. 

Άρθρο 15 

Ένταξη καθηγητών ΑΕΙ σε κατηγορίες 

Στο τέλος της περίπτωσης στ' της παρ. 2 του άρθρου 
23 του ν. 4009/2011 προστίθενται οι λέξεις «και να κατέ¬ 
χουν τις έκτου νόμου προβλεπόμενες θέσεις Επιστημο¬ 
νικού Διευθυντή και επιστημονικών συνεργατών του Κέ¬ 
ντρου Ανάλυσης και Σχεδιασμού, καθώς και να ορίζονται 
μέλη του Επιστημονικού Συμβουλίου του Υπουργείου 
Εξωτερικών.». 

Άρθρο 16 

Προξενικές Εισπράξεις 

Στο άρθρο 1 του ν. 2949/2001 (Α' 243) προστίθεται 
παράγραφος 5α ως εξής: 

«5.α. Ποσοστό ύψους 30% επί των αδιάθετων καθα¬ 
ρών εισπράξεων των προξενικών τελών και δικαιωμάτων 
εγγράφεται σε ύψος, κάθε Ιούνιο και Σεπτέμβριο στον 
προϋπολογισμό του Υπουργείου Εξωτερικών προκει- 
μένου να καλυφθούν δαπάνες που προβλέπονται ιδίως 
στους ΚΑΕ 723, 719, 871,873 και 1723 του Υπουργείου 
Εξωτερικών.». 

Άρθρο 17 

Μετακινήσεις εκτός έδρας του προσωπικού 

του Υπουργείου Εξωτερικών 

Με κοινή απόφαση του Υπουργού Εξωτερικών και του 
Υπουργού Οικονομικών ο αριθμός των επιτρεπόμενων 


κατ’ έτος ημερών εκτός έδρας, του Γενικού Επιθεωρητή 
του Υπουργείου Εξωτερικών, του Γενικού Διευθυντή Πο¬ 
λιτικών Υποθέσεων, του Γενικού Διευθυντή Υποθέσεων 
Ευρωπαϊκής Ένωσης, του Διευθυντή Διπλωματικού Γρα¬ 
φείου του Υπουργού Εξωτερικών και των αστυνομικών 
της συνοδείας ασφαλείας του Υπουργού Εξωτερικών 
δύναται να προσαυξάνεται κατά είκοσι (20) ημέρες πέ¬ 
ραν των ανωτέρω ορίων της παρ.1 και της περίπτωσης 
γ', της παρ. 2 του άρθρου 3 της υποπαραγράφου Δ9 της 
παρ. Δ του Μέρους Β' του ν. 4336/2015. 

Στην απόφαση αυτή, η οποία εκδίδεται μετά την εξά¬ 
ντληση του ανώτατου ορίου των ογδόντα (80) ημερών 
και με δυνατότητα αναδρομικής ισχύος δύο (2) μηνών, 
περιγράφονται οι υπηρεσιακές ανάγκες που καθιστούν 
απαραίτητη την υπέρβαση. 

Άρθρο 18 

Καταργούμενες διατάξεις 

Από την έναρξη ισχύος του παρόντος νόμου καταρ- 
γούνται: 

1. Η περίπτωση III η' της παρ. 2 του άρθρου 47 του 
π.δ. 230/1998. 

2. Ειδικές διατάξεις που ρυθμίζουν διαφορετικά τα 
θέματα του παρόντος νόμου, μεταξύ των οποίων και ο 
τρόπος παροχής πληρεξουσιότητας για την εκπροσώπη¬ 
ση της Ελληνικής Δημοκρατίας ενώπιον παντός διεθνούς 
δικαιοδοτικού οργάνου. 

3. Το τελευταίο εδάφιο της περίπτωση β' της παρ. 2 
του άρθρου 6 του Οργανισμού, όπως ισχύει. 

4. Τα άρθρα 97, 108, 116, 125, 133, 141 και 148 του 
Οργανισμού, όπως ισχύει. 

5. Το δεύτερο εδάφιο της παρ. 3 του άρθρου 66, το δεύ¬ 
τερο εδάφιο της παρ. 4 και το τρίτο εδάφιο της παραγρά¬ 
φου 11 του άρθρου 101 του Οργανισμού, όπως ισχύει. 

ό.Ταάρθρα 1 έως5του ν. 1791/1988 (Α' 141). 




Τεύχος Α'16/13.02.2017 

Άρθρο 19 
Έναρξη ισχύος 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται 
διαφορετικά σε επιμέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 13 Φεβρουάριου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


ΟΙ Υπουργοί 


Αναπληρωτής Υπουργός 
Εσωτερικών 

ΝΙΚΟΛΑΟΣΤΟΣΚΑΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 


Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

Αναπληρωτής 
Υπουργός Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Εξωτερικών 

ΝΙΚΟΛΑΟΣ ΚΟΤΖΙΑΣ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 


Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 13 Φεβρουάριου 2017 
Ο επί της Δικαιοσύνης Υπουργός 

ΣΤΑΥΡΟΣ ΚΟΝΤΟΝΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 

























